पुलिस ने इस मामले में केशव का बयान भी दर्ज कर लिया है। पीड़ित के बयान के मुताबिक 21 मार्च के दिन महिला उसे फ़ोन डिलीवर करने के लिए लगातार कॉल पर कॉल किये जा रही थी, लेकिन वो एरिया उसके लिए नया था और यही वजह थी कि उसे महिला का घर ढूंढने में दिक्कत हो रही थी। वह जब महिला के घर पहुंचा, तो वह जोर-जोर से उस पर चिल्लाने लगी और किचन से चाकू लाने को दौड़ पड़ी। शोर सुन उसके भाई जितेंदर सिंह ने बीच-बचाव करने की कोशिश जरूर की, लेकिन वो नहीं मानी और कहा कि अगर इसे सबक सिखाने में मेरी मदद नहीं कर सकते, तो यहां से दूर हो जाओ।